Σον Γιανγκ

Η Μαίρη Σον Γιανγκ (20 Νοεμβρίου 1959 - )  είναι Αμερικανίδα ηθοποιός. Είναι ιδιαίτερα γνωστή για τη δουλειά της σε ταινίες επιστημονικής φαντασίας, αν και έχει παίξει ρόλους σε διάφορα είδη.

Οι πρώτοι ρόλοι της Γιανγκ περιλαμβάνουν την ανεξάρτητης παραγωγής αισθηματική ταινία Jane Austen in Manhattan (1980) και την κωμωδία Δύο τρελοί... τρελοί κομάντος! (1981), με το τελευταίο να σημειώνει εμπορική επιτυχία. Ο ρόλος που την έκανε ευρέως γνωστή ήταν αυτός της Ρέιτσελ στο Blade Runner (1982). Στη συνέχεια απεικόνισε τον χαρακτήρα της Τσάνι  στην ταινία επιστημονικής φαντασίας Dune (1984), πρωταγωνίστησε στο νεονουάρ Αδιέξοδο (1987), ενσάρκωσε την Κέιτ στο Wall Street (1987) και έπαιξε πρωταγωνιστικούς ρόλους στις ταινίες Μοιραίο ένστικτο (1993) και Ντετέκτιβ ζώων (1994).

 Τα πρώτα χρόνια 
Η Γιανγκ γεννήθηκε στο Λούισβιλ του Κεντάκι. Ήταν κόρη του Ντόναλντ Γιανγκ Τζούνιορ, τηλεοπτικού παραγωγού και δημοσιογράφου, και της Λι Γκάθρι (Μαίρη Λι Κέιν), σεναριογράφου, στελέχους δημοσίων σχέσεων και δημοσιογράφου.  Robert Kane Η Γιανγκ φοίτησε στο λύκειο του Κλίβελαντ Χάιτς του Οχάιο, χωρίς όμως να πάρει απολυτήριο.

Ακολούθησε η Ακαδημία Τεχνών του Ιντερλόχεν στο Μίσιγκαν.   Παρακολούθησε επίσης τη Σχολή Αμερικανικού Μπαλέτου στη Νέα Υόρκη.  Πριν γίνει ηθοποιός, η Γιανγκ εργάστηκε ως μοντέλο και χορεύτρια μπαλέτου.

 Καριέρα 
εναλλ.=|αριστερά|μικρογραφία| Η Γιανγκ στα 60ά Βραβεία Όσκαρ το 1988
Η Γιανγκ ξεκίνησε την κινηματογραφική της καριέρα στο Jane Austen in Manhattan (1980), ακολουθούμενη από έναν ρόλο στην ταινία Δύο τρελοί... τρελοί κομάντος! (1981). Έπειτα, πρωταγωνίστησε ως Ρέιτσελ, μαζί με τον Χάρισον Φορντ στην κλασική ταινία επιστημονικής φαντασίας Blade Runner (1982). Στην τηλεόραση, η Γιανγκ έπαιξε τον πρωταγωνιστικό ρόλο στο επεισόδιο "Under the Biltmore Clock" (1986) της σειράς American Playhouse. Το επεισόδιο είναι βασισμένο στο έργο του Φράνσις Σκοτ Φιτζέραλντ Myra Meets His Family. Την επόμενη χρονιά, έπαιξε έναν μικρό ρόλο στην ταινία Wall Street (1987) ως σύζυγος του χαρακτήρα του Μάικλ Ντάγκλας, Γκόρντον Γκέκο. Ο ρόλος της αρχικά επρόκειτο να είναι μεγαλύτερος, αλλά μειώθηκε σημαντικά λόγω συγκρούσεων με τον Όλιβερ Στόουν. 

Ένας από τους πιο σημαντικούς ρόλους της Γιανγκ ήταν η ερωμένη ενός αδίστακτου πολιτικού της Ουάσιγκτον (Τζιν Χάκμαν) στο Αδιέξοδο (1987), δίπλα στον Κέβιν Κόστνερ. Άλλες ερμηνείες της περιλαμβάνουν τις ταινίες Dune (1984) (στον ρόλο της Τσάνι), Το μυστικό του χαμένου θρύλου (1985) και Μοιραίο ένστικτο (1993). Η Γιανγκ εμφανίστηκε στη Γοητεία του χρήματος (1988) με τον Τζέιμς Γουντς. Στη συνέχεια επιλέχθηκε ως Βίκι Βέιλ στην ταινία Μπάτμαν (1989) του Τιμ Μπάρτον, αλλά κατά τη διάρκεια των προβών, έσπασε το χέρι της πέφτοντας από το άλογο και τη θέση της πήρε η Κιμ Μπέισινγκερ. Σε μια αποτυχημένη προσπάθεια να πάρει τον ρόλο της Catwoman (ο οποίος αρχικά είχε προσφερθεί στην Ανέτ Μπένινγκ αλλά, όταν η Μπένινγκ έμεινε έγκυος, επιλέχτηκε η Μισέλ Φάιφερ) στο σίκουελ Ο Μπάτμαν επιστρέφει (1992), η Γιανγκ έφτιαξε μια χειροποίηση στολή της Catwoman και προσπάθησε να έρθει σε επαφή με τον Μπάρτον και τον ηθοποιό Μάικλ Κίτον κατά τη διάρκεια της παραγωγής.  Εμφανίστηκε στην εκπομπή The Joan Rivers Show ως Catwoman, κάνοντας εκστρατεία για να πάρει τον ρόλο και έκκληση στον Τιμ Μπάρτον.

Η Γιανγκ επιλέχθηκε ως Τες Τρούχαρτ στην ταινία Ντικ Τρέισι (1990). Ωστόσο, απολύθηκε υπέρ της Γκλιν Χέρντλι. Η Γιανγκ είπε αργότερα ότι η απόλυσή της ήταν τιμωρία επειδή απέρριψε τις ερωτικές προτάσεις του Γουόρεν Μπίτι, κάτι που ο Μπίτι αρνείται.  Το 1991, της απονεμήθηκε το βραβείο Χειρότερης Γυναικείας Ερμηνείας και του Χειρότερου Β' Γυναικείου Ρόλου για τους ρόλους της στο Ένα φιλί πριν πεθάνεις.  Έπαιξε πρωταγωνιστικό ρόλο στην κωμωδία Ντετέκτιβ ζώων (1994) και ενσάρκωσε την Χέλεν Χάιντ στην κωμωδία Ο δρ Τζέκιλ και η κυρία Χάιντ (1995).

Κατά τη διάρκεια του μεγαλύτερου μέρους της δεκαετίας του 1990, η Γιανγκ διέμενε στη Σεντόνα της Αριζόνας και η καριέρα της έμενε στάσιμη.  Επανέλαβε τον ρόλο της ως Ρέιτσελ στο βιντεοπαιχνίδι Blade Runner που κυκλοφόρησε το 1997. Η Γιανγκ έχει εμφανιστεί σε ανεξάρτητες ταινίες, με ρόλους στα Poor White Trash (2000), Mockingbird Don't Sing (2001) και Έγκυες, ξανθές και κλέφτρες (επίσης 2001). Πέρασε τέσσερις μήνες στη Ρωσία για τα γυρίσματα της μίνι σειράς Yesenin (2005), στην οποία υποδύθηκε τη χορεύτρια Ισιδώρα Ντάνκαν.

Το 2008, η Γιανγκ διαγωνίστηκε στο τηλεοπτικό πρόγραμμα Gone Country 2, το οποίο περιελάμβανε έναν διαγωνισμό σε ένα ντέρμπι καταστροφής με διασημότητες στο Πάρις του Τενεσί. Η Γιανγκ κέρδισε το ντέρμπι και στη συνέχεια αγωνίστηκε εναντίον 21 επαγγελματιών οδηγών ντέρμπι, τερματίζοντας στην τέταρτη θέση. Εμφανίστηκε στα Ατίθασα νιάτα τον Ιούνιο του 2010 στον ρόλο της Καναδής μπαργούμαν Μέγκι Μακ Κλέιν.   Επέστρεψε στην εκπομπή στις 14 Ιουλίου με έναν επαναλαμβανόμενο ρόλο, ο οποίος διήρκεσε μέχρι τον Φεβρουάριο του 2011. 

Το 2010, η Γιανγκ επιλέχθηκε για τον πρώτο κύκλο της σειράς του ABC Skating with the Stars ως διαγωνιζόμενη διασημότητα, η οποία έκανε πατινάζ με τον επαγγελματία πατινέρ Ντένις Πετούκοφ,  αλλά ήταν η πρώτη διασημότητα που αποκλείστηκε.
μικρογραφία| Η Γιανγκ το 2009
Τον Οκτώβριο του 2011, η Γιανγκ εμφανίστηκε στο Late Show with David Letterman.  Κατά τη διάρκεια της συνέντευξής της, ανέφερε ότι έψαχνε να βρει δουλειά στον κινηματογράφο από τότε που μεγάλωσε τους δύο γιους της και γύρισε ένα σύντομο βίντεο για να τη βοηθήσει να βρει δουλειά, στο οποίο έπαιζε ο Λέτερμαν. Στη συνέχεια πήρε έναν ρόλο σε μια ταινία για τη ζωή του Νίκολα Τέσλα, με τίτλο Fragments From Olympus: The Vision of Nikola Tesla (ακόμα σε εξέλιξη από τον Φεβρουάριο του 2025).

Τον Οκτώβριο του 2013, η Γιανγκ έπαιξε τον ρόλο της δρος Λούσιεν στη σειρά Star Trek: Renegades, ένα έργο από θαυμαστές για τη δημιουργία του πιλοτικού επεισοδίου μιας νέας σειράς Star Trek (κυκλοφόρησε τον Αύγουστο του 2015) όπου εμφανίστηκαν αρκετοί πρώην ηθοποιοί του Star Trek, μεταξύ των οποίων και ο Τιμ Ρας (που σκηνοθέτησε το επεισόδιο). Τον Ιούνιο του 2013, η Γιανγκ εμφανίστηκε σε μια φιλανθρωική εκδήλωση πατινάζ στο Ice Theatre της Νέας Υόρκης,  παίρνοντας μέρος σε έναν διαγωνισμό πατινάζ διασημοτήτων εναντίον του YouTuber Μάικλ Μπάκλεϊ και του ασημένιου Ολυμπιονίκη των ΗΠΑ στην ξιφασκία Τιμ Μούρχαουζ. 

Η Γιανγκ επανέλαβε τον ρόλο της Ρέιτσελ το 1982 για το Blade Runner 2049 (2017), παίζοντας τόσο τον πρωτότυπο χαρακτήρα (με αρχειακό υλικό από την πρώτη ταινία) όσο και μια ολοκαίνουργια κλωνοποιημένη εκδοχή του. Αυτό επιτεύχθηκε μέσω της χρήσης μιας άλλης ηθοποιού ως σωσία. 

 Προσωπική ζωή 
Το 1990, η Γιανγκ παντρεύτηκε τον ηθοποιό και συνθέτη Ρόμπερτ Λουχάν, με τον οποίο απέκτησε δύο γιους.  Το ζευγάρι χώρισε το 2002, αλλά ξαναπαντρεύτηκε το 2011. 

Τον Ιανουάριο του 2008, η Γιανγκ μπήκε σε κέντρο απεξάρτησης από το αλκοόλ.  Μια μεταγενέστερη παραμονή σε κέντρο απεξάρτησης συνέβη το 2011 και απεικονίστηκε στην εκπομπή Celebrity Rehab with Dr. Drew, όπως και οι επισκέψεις του Λουχάν σε αυτήν.  

Τον Οκτώβριο του 2017, η Γιανγκ εντάχθηκε στον αυξανόμενο αριθμό γυναικών που ισχυρίστηκαν παρενοχλήθηκαν σεξουαλικά, εκφοβίστηκαν ή δέχτηκαν σεξουαλική επίθεση από τον παραγωγό Χάρβεϊ Γουάινστιν. 

 Νομικά ζητήματα 
Το 1989, ο Τζέιμς Γουντς έκανε αγωγή στην Γιανγκ επειδή παρενοχλούσε αυτόν και την τότε αρραβωνιαστικιά του, ισχυριζόμενος ότι, εκτός από άλλες ενοχλητικές συμπεριφορές, η Γιανγκ άφησε μια παραμορφωμένη κούκλα έξω από την πόρτα του. Η ίδια αρνήθηκε τις κατηγορίες και ισχυρίστηκε ότι ο Γουντς κατέθεσε την αγωγή από κακία. Η Γιανγκ δήλωσε: "Ήταν ένας έρωτας που απορρίφθηκε, αυτό είναι όλο.... Κάνε μου αγωγή, λοιπόν! Και το έκανε [Ο Γουντς]". Η αγωγή διευθετήθηκε εξωδικαστικά το 1989.  Η Γιανγκ έλαβε 227.000 δολάρια (που ισοδυναμούν με  δολάρια σήμερα) για να καλύψει τα νομικά της έξοδα. 

Στις 26 Φεβρουαρίου 2012, κατά τη διάρκεια ενός πάρτι για τα 84α Βραβεία Όσκαρ, η Γιανγκ συνελήφθη από πολίτη. Εικάζεται ότι της ζητήθηκε να φύγει επειδή δεν είχε εισιτήριο. Ακολούθησε λογομαχία με αποτέλεσμα η Γιανγκ να χαστουκίσει έναν εργαζόμενο στην ασφάλεια. Η Γιανγκ δήλωσε ότι δεν ήταν μεθυσμένη και είχε καλή συμπεριφορά και ότι ο φύλακας ήταν εκείνος που της επιτέθηκε.  Οι κατηγορίες αργότερα αποσύρθηκαν. 

Τον Αύγουστο του 2018, η Γιανγκ και ο γιος της αναγνωρίστηκαν σε βίντεο παρακολούθησης να αφαιρούν δύο φορητούς υπολογιστές MacBook από το γραφείο παραγωγής της ταινίας Charlie Boy στην Αστόρια. Αρχικά η Γιανγκ επρόκειτο να σκηνοθετήσει την ταινία, αλλά αντικαταστάθηκε από τον Τίμοθι Χάινς, ενώ ο σεναριογράφος Γκρεγκ Κρητικός δήλωσε για εκείνη ότι «είχε ξεφύγει». Οι φορητοί υπολογιστές και το λογισμικό παραγωγής εκτιμήθηκαν στα 12.000 δολάρια και η αστυνομική υπηρεσία της πόλης της Νέας Υόρκης την κάλεσε για ανάκριση. Οι δύο φορητοί υπολογιστές που κατηγορήθηκε ότι έκλεψε η Γιάνγκ επιστράφηκαν λίγες μέρες αργότερα, στις 14 Αυγούστου, μέσω του πληρεξούσιου δικηγόρου της. Δεν απαγγέλθηκαν κατηγορίες. Η Γιανγκ είπε ότι ήταν παρεξήγηση και είχε άδεια να μπει στα γραφεία για να ανακτήσει προσωπικά αντικείμενα που είχαν αφεθεί εκεί.   Η Γιανγκ έκανε μια δήλωση μετά τη δημοσίευση των αρχικών αναφορών, λέγοντας ότι "μάζεψα αυτό που πίστευα ότι ήταν ιδιοκτησία μου, αλλά αργότερα ανακάλυψα ότι έκανα λάθος" και είχε έρθει σε επαφή με μέλη του γραφείου για να επιστρέψει τα αντικείμενα. Όσοι εμπλέκονται στην παραγωγή αρνήθηκαν ότι η Γιανγκ είχε επικοινωνήσει μαζί τους. 

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1980Jane Austen in ManhattanΑριάδνη Τσάρλτον1981StripesΔύο τρελοί... τρελοί κομάντος!Λουίζ Κούπερ1982Blade RunnerΡέιτσελYoung Doctors in LoveΤρελοί γιατροί, απίθανες εγχειρήσειςδρ Στέφανι Μπρόντι1984DuneΤσάνι1985Baby: Secret of the Lost LegendΤο μυστικό του χαμένου θρύλουΣούζαν Μάθιους-Λούμις1987No Way OutΑξιέξοδοΣούζαν ΆτγουελWall StreetΚέιτ Γκέκο1988The BoostΗ γοητεία του χρήματοςΛίντα Μπράουν1989CousinsΓλυκιά μου εξαδέλφηΤις Κοζίνσκι1990Fire BirdsΤα πουλιά της φωτιάςΜπίλι Λι Γκάθρι1991A Kiss Before DyingΈνα φιλί πριν πεθάνειςΝτόροθι / Έλεν Κάρλσον1992ForeverΜαίρη Μάιλς ΜίντερLove CrimesΕρωτικά εγκλήματαΝτάνα ΓκρίνγουεϊOnce Upon a CrimeΉταν κάποτε ένα έγκλημαΦοίβηBlue IceΑπόρρητος φάκελοςΣτέισι ΜάνσντορφHold Me, Thrill Me, Kiss MeΤουίνκλ1993Even Cowgirls Get the BluesΑκόμα και οι καουμπόισσες μελαγχολούνΜαρί ΜπαρθFatal InstinctΜοιραίο ένστικτοΛόλα Κέιν1994Ace Ventura: Pet DetectiveΝτετέκτιβ ζώωνΛόις Άινχορν / Ρέι Φινκλ1995MirageΜπάτσος σε πλεκτάνηΤζένιφερ ΓκέιλDr. Jekyll and Ms. HydeΟ δρ Τζέκιλ και η κυρία ΧάιντΧέλεν Χάιντ1996The ProprietorΗ επιστροφήΒιρτζίνια Κέλι / Σάλι1997Exception to the RuleΤο σημάδι του δολοφόνουΆντζελα ΜπέιερThe InvaderΟ εισβολέαςΆνι ΝίλσενMenΕρωτικές επαφέςΣτέλλα ΤζέιμςGekijôban Furandaasu no inuαδελφή Αλοΐς (φωνή)1998Out of ControlΛίνα1999Motel BlueΛάνα Χόκινγκ2000Poor White TrashΛίντα ΜπρόνκοThe Amati GirlsΚριστίν2001Sugar & SpiceΈγκυες, ξανθές και κλέφτρεςκυρία ΧιλMockingbird Don't Singδρ Τζούντι ΣίλαϊNight ClassΚλερ Σέρνγουντ2002AftermathΡέιτσελ ΆντερσονThe House Next DoorΟ δολοφόνος της διπλανής πόρταςΜόνικαThreat of Exposureδρ Ντάριλ Σίλαϊ2004A Killer WithinΦόνος πρώτου βαθμούΡεμπέκα Τέριλ (Μπέκι)Until the NightΑνεξέλεγκτες σχέσειςΚόσμαIn the Shadow of the CobraΣαμάνθα2005Ghosts Never SleepΡεμπέκαHeadspaceμητέρα2006The DropΗ απόδραση των πνευμάτων: Ταξίδι στον εφιάλτηΆιβιThe GardenΟ φύλακαςδεσποινίς Γκρέις ΤσάπμανLiving the DreamΜπρέντα2008The Man Who Came BackΟ νόμος στα χέρια τουΚέιτParasomniaΜάντλιν Βολπ2012The Black DoveΜπόνι Γουίλιαμς2013Jug FaceΛορίςSend No FlowersΤόνιGingerclownΝέλι (φωνή)2014My Trip Back to the Dark SideΣον ΓιανγκMy Man Is a Loserψυχαναλύτρια2015Bone TomahawkΤσεκούρι από κόκαλοκυρία ΠόρτερDarlingμαντάμ2016Confidence GameΣιλβί2017Future '38ΜέιμπελPolice StateLost Cat CoronaΡόξιIn VinoΛίνταBlade Runner 2049Ρέιτσελ / κλώνος Ρέιτσελ2018Above All ThingsΜπάρμπαραEscape RoomΡαμόναHealed By Grace 2Μπέκι Κάβανο2020AxcelleratorΓκράχαμA Beautiful DistractionΜπρίτζιτ5th BoroughΣαμπίνα2021Planet DuneΤσέις 2022No VacancyΜπράντι Μάικλς 2023The Activated ManΆγκνες Γκέιμπριελ2024Nick and NickyΓκλόρια

 Παραπομπές 

 Εξωτερικοί σύνδεσμοι 


 Συνέντευξη για το Blade Runner, 1982

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου